و فیه انّه ان ارید من بطلانه انتفاء بعض اثاره
دئدیگیندن بونو ایراده ائتسه كی:«بعضی اثرلرین قالدیریلماسی ایله وقف باطیل اولار» و بو اثرلرین قالدیریلماسی همن ساتیلمانین جَوازیدیر كی موقوفعلئیهین حاقّی، عئینین اؤزوندن و یا هم اؤزوندن و هم بدلیندن ساقیط اولماسینا سبب اولور، بو سؤزه قاییل اولدوغوموز زمان كی: «عئینین ساتیلماسیندان اله گلن پول اونو ساتان بطنین اولار»
بو سؤزون حاصیلی یوخدور هله قالسین كی اونا دیقّتلی باخیلسین.
آما اگر سؤزوندن بیلیندیگی كیمی منظورو وقفین اصلینین آرادان گئتمهسی اولورسا، نئجه كی بیعدن منع ائتمگی وقف مفهومینین موقوّیملریندن قرار وئردی، اوندا ایجماعنین خیلافینا اولار چونكی وقف بیعینین جاییز اولدوغو زمان اونون باطیل اولوب موقوف علئیهین مولكیّتیندن چیخیب واقیفین مولكیّتینه قاییتماسینی هئچ كس دئمهییب. بیر ده بیعدن منع ائتمك وقفین مفهوموندا یوخدور، بلكه مسجید و اونا تایلاریندان باشقاسیندا وقف تملّوكون بیر قیسمیدیر. ائله اونا گؤرهده بونا صدقه دئییلر و جاییزدیر اونون ایجابیندا «صدقه وئردیم» لفظیندن ایستیفاده اولونسون.
مالیكین آرد-آردا بطنی وار (اوغلو، اوغلونون اوغلو . . .)، بئله واختلار وقفین بدلله بیعی جاییز اولورسا (بونو ساتا آیریسینی آلا) ساتان بوتون مالیكلر طرفیندن ولیّ اولار كی اونلارین مالینی آیری مالا دگیشسین. وقفین ساتیلماسی بدلسیز جاییز اولورسا دا نئجهكی ایندیكی بطنین ضرورتی اوچون ساتیلماسی جاییز اولار، -وقفین ساتیلماسی جاییز بیلیندیگی دورومدا- شارع اونلارا عئینی اؤز نفعلرینه ساتماق اوچون وقفین باطیل ائتمگینه ایجازه وئرر. آما ساتماسالار وقف باطیل اولماز. ائله بونا گؤره ده ساتیش ایجازهسی صادیر اولاندان سونرا ضرورت اونلاردان گئتسه و یا هر سببه گؤره موعامیله باش توتماسا، وقف اؤز حالیندا قالار.بونا گؤره جامعالمقاصد تصریح ائدیر «وقف بیعینین ساتیلما ایجازهسی صادیر اولما حدّینه چاتماسینا» باخمایاراق اونون گیروو قویولماسی جاییز دئییل بو سببدن كی احتیمالی وار گیرووچی وقفی ساتان زمان، موقوفعلئیه ایقتیصادی باخیمدان راحاتلیغا چاتا كی بو حالدا وقفی ساتماق جاییز اولماز.
بؤلوم :
یازار : صمد كامران قراملكي
prs_Arab azb_Arab azb_Arab azb_Arab azb_Arab azb_Arab pbt_Arab